Garijs Kasparovs
Garijs Kasparovs (krievu: Га́рри Кимович Каспа́ров; dzimis Gariks Vainšteins (Гарик Кимович Вайнштейн) 1963. gada 13. aprīlī Baku, Azerbaidžānas PSR) ir Krievijas (iepriekš PSRS) šahists un politiķis. Trīspadsmitais pasaules čempions šahā (1985—1993). Laikā, kad paralēli pastāvēja divas dažādas pasaules čempiona titula izcīņas sistēmas, bijis pasaules čempions PŠA versijā (1993—2000). Pēdējos gados izvirzījies par vienu no Krievijas politiskās opozīcijas līderiem.